PREB กำไร Q2/60 สดใสต่อ แนะซื้อเก็งกำไรรับปันผลที่สูง
PREB กำไร Q2/60 สดใสต่อ แนะซื้อเก็งกำไรรับปันผลที่สูง
17 พ.ค. 2560

บล.ดีบีเอสฯ  ระบุในบทวิเคราะห์วันนี้(17 พ.ค.) ว่า บริษัท พรีบิลท์ จำกัด (มหาชน)  หรือ PREB บริษัทประกาศกำไรสุทธิ ไตรมาส 1/60 ออกมาดีมากเป็น 212 ล้านบาท เพิ่ม 3 เท่าตัวจาก เทียบช่วงเดียวกันของปีก่อนที่มีกำไรสุทธิ 71 ล้านบาท การตัดสืนใจขายบริษัทย่อยคือ Built Land มีผลต่อการทำบัญชีในงวดนี้ นั่นคือ Built Land เป็นเสมือนการดำเนินงานที่ยกเลิกสำหรับ PREB นั่นคือ กำไร ไตรมาส 1/60 แบ่งเป็นส่วนที่ดำเนินการต่อคือ รับเหมาก่อสร้างที่ 106 ล้านบาท +51% เทียบช่วงเดียวกันของปีก่อนและการดำเนินงานที่ยกเลิก Built Land อีก 106 ล้านบาท เทียบกับ เทียบช่วงเดียวกันของปีก่อนที่เพียง 1 ล้านบาท
สำหรับธุรกิจรับเหมาก่อสร้าง ปัจจัยที่ทำให้กำไรเติบโตดีคือ รายได้เพิ่ม 27% เทียบช่วงเดียวกันของปีก่อนเป็น 894 ล้านบาท ส่วน Built Land ก็ยังบันทึกรายได้จากการโอนถึง 345 ล้านบาท +407% เทียบช่วงเดียวกันของปีก่อน
ส่วนแนวโน้ม ไตรมาส2/60 ยังมีความสดใส เพราะคาดว่าธุรกิจรับเหมายังมี momentum ที่ดีต่อ และคาดว่าจะมีการบันทึกกำไรพิเศษจากการขายหุ้น Built Land ถึง 237 ล้านบาท และมีรายได้คอนโดจาก Built Land บันทึกได้อีกประมาณ 346 ล้านบาท แม้ว่าฐาน 2Q59 จะสูงมีกำไรสุทธิถึง 204 ล้านบาท เพราะปีที่แล้วมีการโอนคอนโดจาก Built Land จำนวนมากก็ตาม
แนะนำ ซื้อเก็งกำไรรับปันผลที่สูง ซึ่งคาดว่าไตรมาส3/60 จะจ่ายปันผลพิเศษอีก 1.00 บาท และกำไรงวด ไตรมาส2/60 ที่จะออกมาดี แต่ที่แนะนำเพียงเก็งกำไร เพราะแนวโน้มกำไรสุทธิปี 60 และ 61 จะลดลง เทียบช่วงเดียวกันของปีก่อนประเมินราคาพื้นฐานไว้ที่ 17.76 บาท ซึ่งประเมินด้วย P/E ปี 60 ที่เพียง 8.0 เท่า แต่หากเทียบเป็น P/E ปี 61 และ 62 จะสูงขึ้นเป็น 15.5 และ 12.9 เท่า ตามลำดับ ราคาปิดมีส่วนเพิ่มได้อีก 32%